
A három Huta kétnyelvűség: Bükkszentlászló, Bükkszentkereszt, illetve Répáshuta

Kulcsszavak: nemzetiség; szlovák nyelv; oktatás; hagyományápolás;
Rezümé:
Szakdolgozatom címe, s egyben a témája: A három Huta kétnyelvűsége: Bükkszentlászló, Bükkszentkereszt és Répáshuta
Személyem nem Bükkszentkereszti tősgyökeres lakos. Családommal 16évet éltem külföldön, majd 2018-ban költöztünk haza Magyarországra, azon belül is Bükkszentkeresztre. A kétnyelvűséget és a többnyelvűséget megtapasztaltam a munkáim során, illetve saját gyermekemen keresztül is. Nagyon érdekelt a település története, a szlovák nyelv tanulása és továbbörökítése. A szláv nyelveknek véleményem szerint lesz jelentőségük a jövőt illetően az orosz nyelv mellett. Jó, ha tudjuk, hogy a ma Magyarországon élő szlovákok miként telepedtek le itt magyar földön.
Szakdolgozatomban elsőként egy kis történelemnek néztem utána és próbáltam megtudni, hogy: - Honnan is érkeztek a szlovákok ide Magyarország ezen területére?
- Mi volt az oka, amiért itt maradtak?
- Mivel foglakoztak?
- Milyen szlovák nyelvet beszéltek a három településen?
Írok még: - A Bükki szlovák falvak nyelvi sajátosságairól.
Ezáltal, hogy egy népvándorlásról beszélünk és saját hazájukat elhagyó emberekről, így megjelenik a diglosszia, kettősnyelvűség.
A településen napjainkban nagy küzdelem folyik az irányába, hogy fent tudjon maradni a szlovák nyelv. Ez megmutatkozik abban, hogy szlovák nyelvi oktatás folyik mind a három település óvodájában, illetve Bükkszentkereszt Általános Iskolájában. Itt még nem állt meg a szlovák nyelv ápolása, ugyanis van a településeknek egy-egy hagyományörző ének kara, akik szlovák dalokat, régi népdalokat énekelnek.
Szakdolgozatom írása során kutatást folytattam, megpróbáltam összegyűjteni olyan szavakat, kifejezéseket, amiket csak ezeken a településeken használnak és eltér a mai irodalmi szlovák nyelvtől. Igen érdekes lett a kutatásom végeredménye és nem is volt egyszerű feladat, mint azt gondoltam elsőre. Kutatásom során szembesültem azzal, hogy alig van olyan ember, aki még használja a régi nyelvet. Interjú alanyaim úgy gondolják, hogy a szlovák nyelv teljes elhalásának a szélén vagyunk. Aki tudja menti, ami menthető és leírja füzetbe, könyvbe a régi nyelv maradványait. Sajnos már az óvodában és az iskolában nem beszélhetünk nemzetiségi nyelvoktatásról, egyértelműen idegen nyelv oktatása folyik.
Én ennek ellenére hiszek abban, hogy tovább tudunk adni, örökíteni valami kis „szeletet” a szlovák nyelvből, s minimálisan is, de fenn tud maradni a szlovák nyelv a három településen.



